armvectores/hy_wikipedia_2023 huggingface dataset:
Խելոք Էլզան

«Խելոք Էլզան» (գերմ.՝ Die kluge Else), Գրիմ եղբայրների հեքիաթը, ֆարս երիտասարդ աղջկա մասին, որը, ճանաչվելով որպես «խելացի», կատարում է շատ հիմարություններ, ապագան տեսնում մռայլ լույսի ներքո և ուրիշներին վարակում անհիմն վախով։ Ըստ Աառնե-Թոմփսոնի, հեքիաթների դասակարգման համակարգում ունի 1450 և 1383 համարները։


== Սյուժե ==
Ծնողների տանն ապրում է խելացի Էլզան, որին մայրը համարում է բավական խելացի, քանի որ նա լսում էր, թե ինչպես է «քամին զբոսնում փողոցում» և «ինչպես են ճանճերը հազում»։
Հանսը գալիս է Էլզայի հետ նշանվելու, և նրան ուղարկում են նկուղ՝ գարեջուր բերելու։ Աղջիկը տեսնում է պատի վրայի քլունգը, որը պատահմամբ մոռացել էին որմնադիրները։ Նա ենթադրում է, որ քլունգը հետագայում կարող է սպանել իր երեխային, եթե պատահաբար ընկնի պատի վրայից։
Էլզան մոռանում է գարեջրի մասին և սկսում լացել։ Անհանգստանալով Էլզայի ուշանալու համար՝ նրա հետևից նկուղ են գնում աղախինը, ծառան, մայրը և հայրը։ Նրանք բոլորը, իմանալով վշտի պատճառը, նույնպես սկսում են ողբալ։ Ապագա փեսացուն հոգնում է սպասելուց և իջնում նկուղ։ Հանսը կարողանում է լուծել խնդիրը՝ հանելով քլունգը պատից։ Բոլորը բարձրանում են վերև և միանգամից հարսանիք են անում։
Իր երիտասարդ կնոջ հետ մի որոշ ժամանակ ապրելուց հետո Հանսը ուղևորվում է աշխատելու։ Էլզան գնում է դաշտ՝ ցորենը հնձելու։ Սակայն նա որոշում է նախ ուտել, ապա քնել։ Ուշ երեկոյան Հանսը գալիս է տուն ու չի գտնում կնոջը։ Նա մտածում է, որ Էլզան դեռ աշխատում է դաշտում։ Գնալով Էլզայի հետևից՝ Հանսը տեսնում է, որ արտը հնձված չէ։ Այդ ժամանակ նա քնած Էլզայի վրա է գցում զանգուլակներով ձկնորսական ցանց։
Երբ Էլզան արթնանում է, շփոթվում է զանգակների ձայնից։ Նա ինքն իրեն հարցնում է. «Սա ե՞ս եմ, թե՞ ոչ»։ Որոշելով այդ հարցի պատասխանն իմանալ ամուսնուց՝ նա թակում է իրենց տան դուռը և հարցնում. «Էլզան տա՞նն է»։ Հանսը պատասխանում է, որ նա տանն է։ «Ա՜խ, տեր աստված, փաստորեն ես չեմ»,- վախենում է Էլզան։ Նա թակում է այլ դռներ, բայց դրանցից ոչ մեկը չի բացվում նրա առաջ։ Եվ այդ ժամանակ նա փախչում է գյուղից։


== Մեկնաբանություններ ==
Գրականագետ Էրիկա Ալմա Մեցգերը Էլզա անունը նմանացնում է անհատակության տիրուհի Իլզա հավերժահարսի անվան հետ՝ նրա կերպարում տեսնելով պարանոյիկ շիզոֆրենիայի զարգացման գործընթացը։ Աստվածաբան, հոգեվերլուծության վերաբերյալ աշխատությունների հեղինակ Օյգեն Դրեվերմանը կարծում է, որ Էլզայի մոտ ակնհայտ է սխալ դաստիարակության միջոցով անձի կործանման գործընթացը։ Գրող Հայնց Պետեր Ռյորն Էլզայի մոտ ախտորոշում է անձի հիսթերիկ խանգարում։


== «Խելոք Էլզայի համախտանիշ» ==
«Խելոք Էլզայի համախտանիշ» կամ «խեղճ Էլզայի համախտանիշ» հոգեբուժության մեջ կոչվում է մարդու կպչուն տագնապային վիճակը, որը կապված է սեփական ապագան մռայլ գույներով տեսնելու հետ։ Նկարագրվել է Ջոն Ֆլյուգելի կողմից 1945 թվականին։ Այս համախտանիշը հաճախ դրսևորվում է երիտասարդ մայրերի մոտ, որոնց մշտապես թվում է, որ իրենց երեխաներին վտանգ է սպառնում։ Ծայրահեղ դեպքերում համախտանիշը կարող է վերածվել կպչուն նևրոզի, որն ունի մեծացող երեխային ամբողջությամբ ղեկավարելու և նրան ամեն գնով իր կողքին պահելու փորձի միտում։
Համախտանիշը նաև խորացնում է երեխաների վիճակը, որոնք հակված են օբսեսիվ-կոմպուլսիվ խանգարումների։ Երեխաներին մոտ մարդկանց կողմից նրանց վախերին և ցանկություններին մեծ տեղ տալը բացասական է ազդում երեխայի հոգեկանի վրա։


== Տես նաև ==
Կիկոս


== Ծանոթագրություններ ==
(3254) Բաս

Անվան այլ կիրառումների համար տե՛ս՝ Բաս (այլ կիրառումներ)(3254) Բաս (անգլ.՝ Bus), աստերոիդ աստերոիդների գոտու արտաքին մասում։ Հայտնաբերվել է 1982 թվականի հոկտեմբերի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,952102 ա. մ., առավելագույնը մոտենում է 3,2907 ա. մ. հեռավորության վրա և հեռանում 4,6135 ա. մ.։ Արեգակի շուրջ մեկ ամբողջական պտույտ է կատարում 2869,73 երկրային օրվա ընթացքում, իր ուղեծրով շարժվելով միջինում 0,125447 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3254) Բաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4462) Վաուղան

(4462) Վաուղան (անգլ.՝ Vaughan), աստերոիդ աստերոիդների հիմնական գոտում։ Հայտնաբերվել է 1952 թվականի ապրիլի 24-ին ՄակԴոնալդի աստղադիտարանի կողմից Ֆորտ Դևիսում։
Միջին հեռավորությունը Արեգակից կազմում է 3,074578 ա. մ., առավելագույնը մոտենում է 2,6293 ա. մ. հեռավորության վրա և հեռանում 3,5199 ա. մ.։ Արեգակի շուրջ մեկ ամբողջական պտույտ է կատարում 1969,14 երկրային օրվա ընթացքում, իր ուղեծրով շարժվելով միջինում 0,182821 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4462) Վաուղան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալթաղաջ

Ալթաղաջ, լեռ Հայկական լեռնաշխարհում, Անտիտավրոս լեռնահամակարհում, Ամասիա քաղաքի շրջանում, Իրիս գետի մոտ։


== Ծանոթագրություններ ==
Ժուպան

Անվան այլ կիրառումների համար տե՛ս՝ Ժուպան (այլ կիրառումներ)Ժուպան (Župan), իշխան կամ ավագանի հարավայի սլավոնների մոտ, որևէ մարզի կառավարիչ։


== Պատմություն ==
Ըստ Կոստանդին Ծիրանածինի մերձդդնեպրյան սլավոնները կառավարվում էին ժուպանների կողմից, Նրա մոտ նաև ասվում է, որ երկրները բաժանված էին ժուպանությունների, իսկ ժուպաններ անվանվում էին մարզերի կամ պետությունների կառավարիչները։ Դալմաթների մոտ ժուպանները կազմել էին առանձին իշխանական դաս՝ թագավորի խորհրդականները։ Հունգարիայում ժուպանները կոչվել են իշպան, այսինքն կոմս։


== Խորվաթիայում ==
Ժամանակակից Խորվաթիայում ժուպան կոչվում են ժուպանությունների ղեկավարները և Զագրեբի քաղաքապետը։ Ընտրվում է 4 տարվա ժամկետով՝ ժուպանության սկուպշչինայի կողմից։
Այժմ Խորվաթիայում հաշվվում է 20 ժուպան։
Գլինկի (գյուղ, Տյոմկինսկի շրջան)

Անվան այլ կիրառումների համար տե՛ս՝ ԳլինկիԳլինկի (ռուս.՝ Глинки), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուք Փերի

Քոյ Լյութեր «Լյուք» Փերի III (անգլ.՝ Coy Luther «Luke» Perry III, հոկտեմբերի 11, 1966(1966-10-11)[…], Մանսֆիլդ, Օհայո, ԱՄՆ - մարտի 4, 2019(2019-03-04), Բըրբանք, Լոս Անջելես շրջան, Կալիֆոռնիա, ԱՄՆ), ամերիկացի դերասան։ Նրան մեծ ճանաչում է բերել Դիլան Մաքքեյի դերը, «Բևեռլի Հիլզ, 90210» հեռուստասերիալում (1990–1995, 1998–2000)։ Հայտնի է նաև Ֆրեդ Էնդյուս դերով «Ռիվերդեյլ» հեռուստասերիալում (2017–2019)։


== Վաղ տարիներ ==
Փերին ծնվել է 1966 թվականի հոկտեմբերի 11-ին Օհայոյի նահանգ Մանսֆիլդ քաղաքում, տնային տնտեսուհի Էնն Բենետի և Քոյա Լյութեր կրտսերի ընտանիքում։ Փերին ուներ եղբայր և քույր։ Նրա ծնողները բաժանվել են, երբ նա 6 տարեկան էր։ Փերին մեծացել է Ֆրեդերիկտոնում և ավարտել է Ֆրեդերիկտոնի ավագ դպրոցը, որտեղ դպրոցի սպորտային ակումբի թալիսմանն էր։
Դպրոցը նմիջապես ավարտելուց հետո Փերին գնում է Լոս Անջելես դերասան դառնալու նպատակով։ Նա աշխատում էր ասֆալտապատման և դռների բռնակների արտադրման ընկերություններում։


== Կարիերա ==
Մինչ Նյու Յորքում իր առաջին դերը ստանալը Փերին անցել է 256 հարցազրույց։ Դրանից հետո նա Էլիս Քուփերի հետ հանդես է եկել Twisted Sister խմբի «Be Chrool To Your Scuel» երգի տեսահոլովակում։ Փերին ստացել է ամենօրյա դեր «Սիրելիներ» (1987–1988) և «Այլ աշխարհ» (1988–1989) սերիալներում։

Շուտով Փերին ստացավ Դիլան Մակքեյի դերը «Բևեռլի Հիլզ, 90210» սերիալում, Fox ալիքում։ Սկզբում նա ստանձնել է Սթիվ Սանդերսի դերը, բայց ի վերջո այն կատարել է Իան Զիրինգը։ Լյուքը նկարահանվել է սերիայում, մինչև վեցերորդ եթերաշրջանի կեսը, իսկ 1995 թվականին թողել է այն։ Երեք տարի անց՝ 1998 թվականին, դերասանը վերադառնում է «Բեվերլի Հիլզ» և ընդունում, որ հեռանալու պատճառը ֆինանսական խնդիրն էր։ Խոսելով Դիլանի դերի մասին, Փերին ասում է. «Մինչև իմ մահը, ինձ կճանաչեն ինչպես Դիլան Մակքեյ։ Ես եմ նրան ստեղծել։ Նա իմն է»։ Այնուամենայնիվ, երբ հարց առաջացավ վերադարձի մասին Փերին «90210։ Նոր սերունդը» ֆիլմի օֆիցիալ հարցազրույցի ժամանակ ասաց. «Երբ դերասանական խաղը ձեր ամբողջ կյանքն է, դուք պետք է զգույշ փնտրեք ձեզ համար դերեր, և ես ոչինչ չունեմ վերադառնալու դեմ։ Բայց եթե հարցին ստեղծագործական տեսանկյունից նայենք, ապա դա այն է, ինչ ես արել եմ, ես չեմ կարող պատկերացնել, թե ինչպես դա կօգնի ինձ աճել դերասանության մեջ»։


== Անձնական կյանք ==
1993-2003 թվականներին Փերին ամուսնացած է եղել Ռեյչել Մինի Շարպի հետ։ Նրանք ունեն երկու երեխա՝ Ջեքը (ծնված 1997 թվականին) և Սոֆին (ծնված 2000 թվականին)։ Որդին՝ Ջեքը ռեստրել է։ Մահվան ժամանակ Փերին զբաղվում էր ընտանեկան թերապևտ Ուենդի Մեդիսոն Բաուերի հետ։
Փերին Ալեքսիս Արկետի լավագույն ընկերն էր և ապրում էր նրա տանը, մինչ ստացավ դեր «Բևեռլի Հիլզ, 90210» սերիալում։


== Մահ ==
2019 թվականի փետրվարի 27-ին Փերին կաթված է տանում, որից հետո նրան տեղափոխում են տան մոտ գտնվող Շերման-Օքս հիվանդանոց։ 2019 թվականի մարտի 4-ին նա կաթվածից մահանում է։ Փերին 52 տարեկան էր։


== Մրցանակներ և անվանակարգեր ==


== Ծանոթագրություններ ==
Մկրտիչ Գիմիշյան

Մկրտիչ (Սոս) Եգորի Գիմիշյան (մայիսի 20, 1953(1953-05-20), Ախալցխա, Վրացական ԽՍՀ, ԽՍՀՄ), Հայաստանի Ազգային ժողովի նախկին պատգամավոր։


== Կենսագրություն ==
Ծնվել է 1953 թվականի մայիսի 20–ին, Վրաստանի Ախալցխա քաղաքում։ 1971-1976 թվականներին սովորել է Երևանի պետական ​​համալսարանում,  ստացել է ֆիզիկոսի մասնագիտություն։ 1976-1980 թվականներին սովորել է Մոսկվայի Ն. Բաումանի անվան պետական տեխնիկական համալսարանի ասպիրանտուրայում։ 1980-1988 թվականներին  աշխատել է Երևանի պետական համալսարանի ինֆորմատիկայի ամբիոնում, 1988-1991 թվականներին որպես ինժեներ՝ բազալտի գործարանում։
1991 թվականին նշանակվել է «Մանեգ» ՍՊԸ տնօրեն։ 1995-1999 թվականներին եղել է Հայաստանի Ազգային ժողովի պատգամավոր՝ Պետաիրավական հարցերի մշտական ​​հանձնաժողովի անդամ, եղել է «Հանրապետություն» խմբակցության անդամ և Հայոց համազգային շարժման անդամ։
1999 թվականից  ընտրվել է «Քրիստոնեա-ժողովրդական վերածնունդ» կուսակցության առաջնորդ։


== Ծանոթագրություններ ==
Սիմոն Տերյան

Սիմոն Տերյան (հոկտեմբերի 21, 1941(1941-10-21), Բանանց, Դաշկեսանի շրջան, Ադրբեջանական ԽՍՀ, ԽՍՀՄ - հունիսի 30, 2000(2000-06-30), Երևան, Հայաստան), հայ երգիչ։


== Կենսագրություն ==
Սիմոն Տերյանը ծնվել է Արցախի Բանանց գյուղում։ 1958 թվականին ընդունվել է Երևանի պետական համալսարանի քիմիական ֆակուլտետ։ Համալսարանական երաժշտական համույթի համերգներից մեկում ընկերների խնդրանքով փոխարինել է համույթի վատառողջ մեներգչին, որից հետո շարունակել է երգչի կարիերան։ Հանդես է եկել «Պատանեկություն» և «Կռունկ» էստրադային համույթներում։ Եղել է Ռոբերտ Ամիրխանյանի երգերի առաջին կատարողներից մեկը։ 1968 թվականին Կոնստանտին Օրբելյանի հրավերով միացել է Հայաստանի պետական էստրադային նվագախմբին, որտեղ աշխատել է շուրջ 13 տարի։ Համույթի կազմում համերգներով հանդես է եկել ողջ ԽՍՀՄ տարածքում, Չեխոսլովակիայում, Ֆինլանդիայում, Եգիպտոսում, Լեհաստանում, Գերմանիայում, Լիբանանում, Բուլղարիայում, Ֆրանսիայում, ԱՄՆ-ում և այլ երկրներում։
Ունեցել է շուրջ 7 հազար համերգ։ Հանդես է եկել Խուլիո Իգլեսիասի, Ջաննի Մորանդիի, Լիլի Իվանովայի, Մարիլյա Ռոդովիչի, Ալլա Պուգաչովայի և այլ հայտնի արտիստների հետ։ Ճանաչվել է Շառլ Ազնավուրի երգերի լավագույն կատարողը։
1982 թվականին անսպասելիորեն հեռացել է բեմից։ Չեն պահպանվել նրա 1960-1970-ականների ելույթների ձայնագրությունները։ Պահպանվել են միայն համերգների ընթացքում կատարված 10-12 սիրողական ձայնագրությունները և 1994 թվականին ձայնագրված 6 երգեր։ 1980-1990-ականներին աշխատել է որպես երաժշտական դպրոց-ստուդիայի տնօրեն, «Կարին» միավորման արհմիության կոմիտեի նախագահ, 1995-2000 թվականներին եղել է պատանեկան «Բոհեմ» մրցույթի ժյուրիի նախագահը։ 1994 թվականին Երևանի մարզահամերգային համալիրում կայացել է «Վերջին սկիզբ` Սիմոն Տերյան» խորագրով թատերականացված համերգ-բենեֆիսը, որի ավարտին վերջին անգամ ելույթ է ունեցել հայտնի կատարումներով։
Մահացել է Երևանում, սրտի կաթվածից։


== Ծանոթագրություններ ==


== Արտաքին հղումներ ==
Սիմոն Տերյան
Կոնստանտին Օրբելյանի նվագախումը և Սիմոն Տերյանը - «Спасибо жизни»
Երգում է Սիմոն Տերյանը
Մոլվոտիցի

Մոլվոտիցի (ռուս.՝ Молвотицы), գյուղ Ռուսաստանի Նովգորոդի մարզի Մարևսկի շրջանի կազմում։
Բնակչությունը 2012 թվականին գրանցված տվյալներով կազմում էր 332 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շվեյցարական պանիր

Շվեյցարական պանիր, կոշտ պանրի տեսակ, պատկանում է բարձր ջերմաստիճանով երկրորդ տաքացման շրդանայինների խմբին։ Հանդիսանում է Էմենտալ պանրի անալոգը։ «Շվեյցարական պանիր» անվանումը օգտագործվում է նման տեսք և համ ունեցող պանիրների համար ևս։


== Նկարագրություն ==
Շվեյցարական պանիրը պատրաստվում է 65-ից 80 սմ տրամագծով և 12-ից 18 սմ բարձրությամբ ցածր գլանի տեսքով։ Մեկ պանրի զանգվածը կազմում է 40-ից 90 կգ, երբեմն էլ՝ 130 կգ։ Ունի ուղիղ և պինդ կեղև, պանրի պատրաստման ընթացքում օգտագործված գործվածքների հետքերով պանրի ամուր մակերեսի վրա գործվածքների հետքերով։ Հնարավոր է մակերեսի թեթև խոնավեցում։ Պանիրը իր ամբողջ հաստությամբ պլաստիկ է և համասեռ, սովորաբար ունենում են մինչև 4սմ, կլոր կամ օվալ խոռոչներ (աչքեր), որոնք ձևավորվում են ածխաթթու գազի բակտերիաների արտազատմամբ։ Խոռոչները կարող են բացակայել պանրի առանձին կտորների վրա։ Պանիրն ունի համաչափ արտահայտված քաղցր համ և արտահայտիչ բույր։ Գույնը կարող է լինել սպիտակից մինչև թույլ դեղին։
Շվեյցարական պանրին համով, բաղադրությամբ և պատրաստման եղանակով մոտ են.

Սովետական պանիրը
Մոսկովյան պանիրը
Ալթայի պանիրը
Կուբանի պանիրը


=== Բաղադրություն ===
Յուղի բաղադրությունը չոր մասսայում 50 %-ից ավել է։ Խոնավության առավելագույն պարունակությունը 42 % է, մամլումից հետո՝ 38-ից մինչև 40 %։ Խոհարարական աղը կազմում է 1,5 մինչև 2,5 %։


== Պատրաստում ==
Շվեյցարական պանիրը պատրաստում են հում և պաստերիզացված կաթից։ Զտաց կաթնային զանգվածի մեջ լցնում են շրդանային մակարդ, կաթնաթթվային փայտիկներ և այլ բաղադրամասեր։ Տաքացվում է 30-40 °C և մակարդվում է 25-40 րոպեյի ընթացքում։ Մակարդուկը կտրելուց, հացահատիկ գցելուց և ավելորդ շիճուկը հանելուց հետո աղաջուր է ավելացվում, և երկրորդ անգամ տաքացվում է 48–58 °C ջերմաստիճան՝ 20–35 րոպե տևողությամբ (ջերմաստիճանը 1 °C/րոպե ջերմաստիճանով բարձրացնելով)։ Շիճուկի շերտի տակ խառնելուց հետո, 20-35 րոպեի ընթացքում, 1-ից մինչեւ 2 կՊա ճնշման տակ կատարվում է ձևավորում, այնուհետև, 3–18 ժամվա ընթացքում մինչև ութ անգամ սեղմում են 9-ից 150 կՊա ճնշման տակ։ Սեղմելուց հետո պանիրը 8-12 ժամվա ընթացքում պահվում է տարաների մեջ, մինչև որ ջրի պարունակությունը դառնա 44% -ից ոչ ավել։ Այնուհետև, 3-8 օրվա ընթացքում պանիրը պահվում է 20–22 °C ջերմաստիճանի աղաջրի 20–22% -անոց լուծույթի մեջ։
Պանրի հասունացումը տեղի է ունենում հաջորդաբար սառը (ջերմաստիճանը՝ 10-ից 14 °C, խոնավությունը՝ 80-ից 92%, պահելու ժամանակը՝ 10-ից 30 օր), այնուհետև տաք (ջերմաստիճանը՝ 15-ից 25 °C, խոնավությունը՝ 88-ից 95%, պահելու ժամկետը` 15-ից 40 օր) և կրկին սառը (ջերմաստիճանը՝ 6-ից 12 °C, խոնավությունը՝ 85-ից 92%, պահելու ժամանակը` 25-ից 140 օր) պահոցներում


== Ծանոթագրություններ ==
(5973) Տակիմոտո

(5973) Տակիմոտո (անգլ.՝ Takimoto), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 17-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,559014 ա. մ., առավելագույնը մոտենում է 2,1466 ա. մ. հեռավորության վրա և հեռանում 2,9714 ա. մ.։ Արեգակի շուրջ մեկ ամբողջական պտույտ է կատարում 1495,23 երկրային օրվա ընթացքում, իր ուղեծրով շարժվելով միջինում 0,240766 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5973) Տակիմոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արքայական պատկառանքի մեդալ

Արքայական պատկառանքի մեդալ (ռուս.՝ Медаль «В знак монаршего благоволения»), Ռուսական կայսրության պետական մրցանակ։ Պարգևատրվում էին Ֆինլանդիայի մեծ իշխանության գյուղացիները։


== Ընդհանուր տեղեկություններ ==
Արքայական պատկառանքի մեդալը ստեղծվել է 1826 թվականի ապրիլի 25-ին Նիկոլայ I-ի հրամայությամբ։ Հրամանը հաղորդել է Ֆինլանդիայի մեծ իշխանության ֆինանսների նախարար Ե․ Ֆ․ Քանկրինուն։ Հայտնի է նաև, որ մեդալով խրախուսել է Ալեքսանդր II-ը։


== Պարգևատրում ==
Նիկոլայ I-ի թագավորության տարիներին, այս շքանշանով պարգևատրվել էին առնվազն չորսը։ Ֆինլանդիայի մեծ իշխանության Քուպիոկս նահանգի կերեք գյուղացիներին 1826 թվականի օգոստոսին Նիկոլայ I-ը պարգևատրում է Արքայական պատկառանքի մեդալով։ 1826 թվականի նոյեմբերին, ևս մեկ մեդալ ուղարկվեց Ֆինլանդիայի մեծ իշխանություն։ Հայտնի է մեկ պարգևատրում Ալեքսանդր II-ից․ 1855 թվականի ապրիլին, Վազասկո նահանգից մի գյուղացի։


== Մեդալի նկարագրություն ==
Մեդալը կազմված է 28 մմ տրաբագիծ ունեցոց ոսկուց։ Մեդալի երեսի կողմում պատկերված է կայսեր դիմանկարը, ով թագավորում էր այդ տարիներին։ Օրինակ, Նիկոլայ I-ի կառավարման տարիներին նրա դիմանկարն է, իսկ նկարից վերև, աղեղնաձև գրված էր․ 

Երեսի կողմը համապատասխանաբար փոխեց և՛ դիմանկարը, և՛ գրությունը։ Մեդալի հակառակ կողմում 5 տողով գրված էր․


== Կրելու կարգ ==
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին։


== Ծանոթագրություններ ==
Սանտո Ստեֆանո Ռոերո

Սանտո Ստեֆանո Ռոերո (իտալերեն՝ Santo Stefano Roero), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 1353 մարդ (2008 թվականի տվյալներով)։ Բնակչության խտությունը՝ 104 մարդ/կմ²։ Տարածքը՝ 13 կմ²։ Փոստային ինդեքս՝ 12040։ Հեռախոսային կոդ՝ 0173։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0173 90112
Պաշտոնական կայք։ http://www.comune.santo-stefano-roero.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Զուբովո (այլ կիրառումներ)

Զուբովո, կարող է վերաբերել՝

Զուբովո - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Զուբովո - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Զուբովո - գյուղ Ռուսաստանի Նովգորոդի մարզի Լյուբիտինսկի շրջանի կազմում։
Զուբովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Զուբովո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Զուբովո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Զուբովո - գյուղ Ռուսաստանի Սմոլենսկի մարզի Յարցևսկի շրջանի կազմում։
Զուբովո - գյուղ Ուկրաինայի Խարկովի մարզի Բլիզնյուկովի շրջանում։
Սեն Ժենի դ'Էրսակ

Սեն Ժենի դ'Էրսակ (ֆր.՝ Saint-Genis-d'Hiersac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 862 մարդ, բնակչության խտությունը` 45.18 մարդ/կմ²։ Բնակավայրը զբաղեցնում է 19.08 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 16 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 558 աշխատունակ (15-64 տարեկան) բնակիչ, որոնցից ակտիվ էին 432-ը, իսկ ոչ ակտիվները` 126։ Ակտիվության ցուցանիշը կազմում է 77,4 %։ 432 աշխատունակ մարդկանցից աշխատել է 395 անձ (221 տղամարդ և 174 կին)։ Գործազուրկ են եղել 37 անձ (9 տղամարդ և 28 կին)։ 126 անաշխատունակներից 30-ը եղել են աշակերտներ կամ ուսանողներ, 54-ը` թոշակառուներ, իսկ 42-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեժևոե (գյուղ, Նիժնեգորսկի շրջան)

Անվան այլ կիրառումների համար տե՛ս՝ ՄեժևոեՄեժևոե (ուկրաիներեն՝ Межове, Ղրիմի թաթարերեն՝ Çuça), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Չունիշինո։
2001 թվականի տվյալներով Մեժևոե գյուղում բնակվում էր 207 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտինկո

Մարտինկո (ռուս.՝ Мартынко), ռեժիսոր Էդուարդ Նազարովի նկարված մուլտֆիլմը, որն ստեղծվել է ըստ Բորիս Շերգինի համանուն հեքիաթի մոտիվների։


== Սյուժե ==
Զինվոր Մարտինկոն ընկնում է զինվորական կալանատուն այն բանի համար, որ ծառայողական դիրքը թողել էր ֆուտբոլ խաղալու համար և պատահաբար գնդակով խփել էր գեներալին։ Նա իր բանտախցի սեղանի վրա գտնում է կախարդական խաղաքարտեր, որոնցով խաղալ ոչ ոք չէր հրաժարվում, իսկ հաղթում էր միշտ տերը։ Առաջին գործը լինում է հսկիչին հաղթելը` շահելով թե՛ դրամը, թե՛ քսակը, թե՛ բանալիները։
Թողնելով հսկիչին բանտախցում իր փոքր ունեցվացքով և ազատության մեջ հայտնվելով` խաբեբա Մարտինկոն շուկայում աշխատում է իր առաջին կապիտալը և մտնում է բարձր հասարակություն։ Այնտեղ նա շարունակում է մարդկանց խաբել։ Ամենավերջում Մարտինկոն խաբում է թագավորին, և վերջինս որոշում է նախկին զինվորին դարձնել մաքսային նախարար։ Իր նախարարական աթոռի մոտ նստած սպասարկելով օտարերկրացիներին` խաբեբան շարունակում է մեջտեղ բերել խաղաքարտերը և թագավորին բավականին շատ եկամուտ է բերում։ Այնուամենայնիվ, «օտարերկրացիները որոշում են Մարտինկոյին չեզոքացնել», իսկ արքայադուստ Ռաիսկա նրանց ղեկավարությամբ նրան խմեցնում է և դուրս շպրտում, որտեղ էլ հերոսը գտնում է կախարդական խնձորներ։ Կանաչ խնձորները մարդուն դարձնում են գեղեցիկ, իսկ կարմիրները կոտոշներ են աճեցնում։ Վրեժի ծրագիրը տեղում հասունանում է։
Վաճառականի անվան տակ Մարտինկոն Ռաիսկայի աղախնուն` պառավ Մաշկային, կանաչ խնձոր է տալիս։ Մաշինկան միանգամից երիտասարդանում է, գեղեցկանում է և վազում է պալատ, որտեղ թագուհուն պատմում է այդ խնձորի մասին։ Ռաիսկան հրամայում է իր համար բերել այդ խնձորը։ Մաշինկան վերադառնում է գեղեցիկ խնձորներով, և թագուհու գլխին, որը կերել էր խնձորը, աճում են ծառերի նման մեծ կոտոշներ։ Պալատում խուճապ է, խնձորների բոլոր վաճառականներին բանտարկում են։
Կրկին կերպարանափոխվոլով` Մարտինկոն բժշկի կերպարով մտնում է պալատ` բժշկական խորրհրդակցության և թագուհուն տալիս է կանաչ խնձորները։ Նիհար Ռաիսկան ազատվում է կոտոշներից, և հետո բարիանում է, և Մարտինկոն իսկույն սիրահարվում է նրան։ Թագուհին խոստովանում է իր փրկչին իր վաղեմի սիրո մասին, իսկ ուրախացած արքան հավանություն է տալիս այդ ամուսնությանը։ Քամին քշում է կախարդական խաղաքարտերը, որոնք մնացել էին պատշգամբին, և դրանք թռչում են քաղաքի փողոցներով մեկ։


== Հեղինակներ ==
Տնօրեն` Ռ. Սոկոլովա
Խմբագիր` Ռաիսա Ֆրիչինսկայա
Մոնտաժող` Նատալյա Ստապենցևա
Ռեժիսորի օգնական` Տատյանա Լիտկո


== Մրցանակներ ==
Շանհայի միջազգային փառատոնի պաշտոնական ընտրություն, 1988 թվական։


== Վերաթողարկում ==
Մուլտֆիլմը DVD ձևաչափով թողարկվել է «Masters of Russian Animation Volume 4» մուլտֆիլմերի հավաքածուում։


== Ծանոթագրություններ ==


== Արտաքին հղումներ ==
«Մարտինկո»(անգլ.) ֆիլմը Internet Movie Database կայքում
«Մարտինկոն» Аниматор.ру կայքում
«Մարտինկո» «Հայրենական կինոյի հանրագիտարան» կայքում
Զինովինո

Զինովինո (ռուս.՝ Зиновино), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՖԻՖԱ Աշխարհի առաջնություն 2014 Խումբ G

ՖԻՖԱ Աշխարհի առաջնություն 2014-ի G խմբում խաղերը անցկացվում են 2014 թվականի հունիսի 16-ից հունիսի 26-ը։ Խումբը բաղկացած է 4 հավաքականներից՝ ԱՄՆ, Գերմանիա, Գանա, Պորտուգալիա։
Հաջորդ փուլ դուրս են գալիս առաջին երկու տեղերը զբաղեցրած հավաքականները։ 1-ին տեղը զբաղեցրած հավաքականը հանդիպելու է H խմբում 2-րդ տեղը զբաղեցրած հավաքականի հետ, իսկ G խմբում երկրորդ տեղը զբաղեցրած հավաքականը կհանդիպի H խմբում 1-ին տեղը զբաղեցրած հավաքականի հետ։


== Հավաքականներ ==


== Աղյուսակ ==
Հովնանյան դպրոց

Հովնանյան դպրոց կամ Մարիամյան-Հովնանյան օրիորդաց դպրոց, հիմնվել է 1877 թվականին, Թիֆլիսում, բարերար Անանյանի (Հովնանյանի) նախաձեռնությամբ և միջոցներով։ Նախապես կոչվել է Հայ օրիորդաց Անանյան դպրոց։ Ընդունվել են բացառապես չքավոր ընտանիքների աղջիկներ և որբեր։ Ենթարկվել է հայ հոգևոր իշխանությանը, ղեկավարել է հոգաբարձական խորհուրդը։ Դասավանդվել են կրոն, հայ եկեղեցու պատմություն, հայկական, ռուսական և Ռուսաստանի պատմություն ու աշխարհագրություն (դասավանդվել են ռուսերեն)։ 1884 թվականին եղել է հինգդասյան միջնակարգ դպրոց։ 1885 թվականին փակվել է, վերաբացվել 1886 թվականին՝ որպես երկդասյան տարրական դպրոց։ 1887 թվականից Անանյանի խնդրանքով դպրոցը կոչել են Մարիամյան-Հովնանյան դպրոց (կնոջ և իր անունով)։ 1888 թվականին ունեցել է 246 աշակերտ։ 1896 թվականին կրկին փակվել է, վերաբացվել 1900 թվականին, 1908-1909 ուսումնական տարվանից՝ միջնակարգ։ Գործել է մինչև 1920 թվականը։ Տեսուչներ են եղել Տիգրան Ռաշմաճյանը, Ս. Մալխասյանը, Հովհաննես Տեր-Միրաքյանը։ Դասավանդել են Մանուկ Աբեղյանը, Մակար Եկմալյանը, Դերենիկ Դեմիրճյանը, Ի. Հարությունյանը, Խ. Կանայանը, Ե. Սարգսյանը և ուրիշներ։
Նյու Լանարկ

Նյու Լանարկ (անգլ.՝ New Lanark), գյուղ Քլայդ գետի վրա, գտնվում է Լանարկից մոտ 2,2 կմ հեռավորության վրա և Գլազգոյից մոտ 40 կմ դեպի հարավ-արևելք։ Գյուղի բնակչությունը կազմում է մոտավորապես 200 մարդ։


== Պատմություն ==
Գյուղը հիմնադրվել է 1786 թվականին Դեյվիդ Դեյլի կողմից, որը կոմբինատի աշխատակիցների համար բամբակի արտադրության գործարաններ և կացարան է կառուցել։ Դեյլը անգլիացի գյուտարար և գործարար Ռիչարդ Արքրայթի հետ կարճաժամկետ համագործակցությամբ գործարաններ է կառուցել՝ որպես էներգիայի աղբյուր շինարարության համար օգտագործելով միայն Քլայդ գետի ջրվեժների ջուրը։ Քաղաքը և ջրաղաքները ունեն պատմական կարևոր նշանակություն, ոչ միայն դրանց կապի համար Օվենի գաղափարների հետ, այլ նրանց դերի արդյունաբերական հեղափոխության մեջ Միացյալ Թագավորությունում և նրանց դիրքի քաղաքաշինության պատմության մեջ։
Նյու Լանարկի ջրաղացներն աշխատել են մինչև 1968 թվականը։ Անկման շրջանից հետո 1974 թվականին հիմնադրվել է «New Lanark Conservation Trust» (NLCT) կազմակերպությունը, որն այսօր հայտնի է որպես «New Lanark Trust» (NLT), նրա նպատակն էր կանխել գյուղի քանդումը։ 2006 թվականին շենքերի մեծ մասը վերակառուցվել են, և գյուղը հայտնի տեսարժան վայր է դարձել։ Նյու Լանարկը Շոտլանդիայում ՅՈՒՆԵՍԿՕ-ի Համաշխարհային ժառանգության վայրերից և Եվրոպայի կարևորագույն տեխնիկական հուշարձաններից մեկն է։


== Ծանոթագրություններ ==


== Արտաքին հղումներ ==
New Lanark World Heritage site - official site
Photographs of New Lanark
New Lanark residents association.
(7984) Մարիուս

(7984) Մարիուս (անգլ.՝ Marius), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 29-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,632348 ա. մ., առավելագույնը մոտենում է 2,1054 ա. մ. հեռավորության վրա և հեռանում 3,1593 ա. մ.։ Արեգակի շուրջ մեկ ամբողջական պտույտ է կատարում 1559,96 երկրային օրվա ընթացքում, իր ուղեծրով շարժվելով միջինում 0,230775 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7984) Մարիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղբուլաղ (Շարուր-Դարալագյազի գավառ)

Անվան այլ կիրառումների համար տե՛ս՝ Աղբուլաղ (այլ կիրառումներ)Աղբուլաղ, աղբյուր Երևանի նահանգի Շարուր-Դարալագյազի գավառում։ Նշանակված է Կովկասի 5-վերստանոց քարտեզում։


== Ծանոթագրություններ ==
Starboy

Starboy, կանադացի երգիչ The Weeknd-ի երրորդ ստուդիական ալբոմը։ Այն թողարկվել է 2016 թվականի նոյեմբերի 25-ին՝ XO և Republic Records լեյբլների միջոցով։ Ալբոմում առկա են երգեր այնպիսի արտիստների հետ, ինչպիսիք են Daft Punk-ը, Լանա Դել Ռեյը, Քենդրիկ Լամարը և Future-ը։ Այն ուղեկցվում է յոթ սինգլներով՝ «Starboy», «I Feel It Coming», «Party Monster», «Reminder», «Rockin'», «Die for You» և «Secrets»։
Ընդհանուր առմամբ ալբոմն դրական գնահատականների է արժանացել քննադատների կողմից և առաջին հորիզոնականով դեբյուտ է կատարել Billboard 200 չարթում։ Այն նաև գլխավորել է Billboard Canadian Albums Chart չարթը։ 2019 թվականի հունվարին, ալբոմն երեք անգամ պլատինե հավաստագիր է ստացել Ձայնագրող ընկերությունների ամերիկյան ասոցիացիայի (RIAA) կողմից։ 2018 թվականին ալբոմն հաղթել է Գրեմմի մրցանակաբաշխության «Լավագույն քաղաքային ժամանակակից ալբոմ» անվանակարգում։


== Երգացանկ ==


== Չարթեր ==


== Հավաստագրումներ ==


== Թողարկման պատմություն ==


== Պարգևներ ==


== Ծանոթագրություններ ==


== Արտաքին հղումներ ==
«M A N I A» ՅուԹյուբում
Օրեխովկա (գյուղ, Խիսլավիչսկի շրջան)

Անվան այլ կիրառումների համար տե՛ս՝ Օրեխովկա (այլ կիրառումներ)Օրեխովկա (ռուս.՝ Ореховка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծովացուլն ու Հյուսնը

Ծովացուլն ու Հյուսնը (անգլ.՝ The Walrus and the Carpenter) բանաստեղծություն Լուիս Քերոլի «Ալիսը հայելու աշխարհում» գրքից, որը լույս է տեսել 1871 թվականի դեկտեմբերին։ Բանաստեղծությունը կարդում են Շըրխկն ու Չըրխկը Ալիսի համար՝ գրքի չորրորդ գլխում։ Այն կազմված է 18 տներից և ունի 108 տող և յամբական եռաչափ ու քառաչափ բանաստեղծության ձևափոխություն է։ Ռիթմի կառուցվածքը՝ ABCBDB է, վերջնաշեշտ վանկերով։ Բանաստեղծությունը հիշեցնում է Թոմաս Հուդի (1799֊1845) «Յուջին Արամի երազը» ստեղծագործությունը, սակայն Քերոլը ծաղրանմանակում է այդ ստեղծագործության ոճը։ Ջ. Բ. Փրիսթլին 1957 թ.֊ին հրատարակել է «Ծովացուլն ու Հյուսնը» հոդվածը, որտեղ քերոլյան երկու հերոսներին համարել է քաղաքական գործիչների նախակերպարներ։


== Նկարագիր ==

Ծովացուլն ու Հյուսնը բանաստեղծության մեջ անվանադիր կերպարներ են։ Մի գիշեր՝ քայլելով ծովափին, որտեղ արևն ու լուսինը միաժամանակ տեսանելի էին, Ծովացուլն ու Հյուսնը հանդիպում են ոստրեների։ Ծովացուլն ու Հյուսնը հորդորում են ոստրեներին միանալ իրենց, և նրանք, հակառակ, ծեր ոստրեի հորդորների հետևում են։ Ծովափին քայլելիս Ծովացուլն ու Հյուսնը հարձակվում են ոստրեների վրա և ուտում նրանց։ Բանաստեղծությունը լսելուց հետո Ալիսը ցանկանում է որոշել, թե երկու կերպարներից որն է իր համար ավելի հաճելի, բայց եղբայրները ընդհատում են նրան.


== Մեկնաբանություն ==

Ծովացուլի և Հյուսնի կերպարները մեկնաբանվել են ինչպես գրական քննադատության մեջ, այնպես էլ փոփ մշակույթում։ Որոշները, այդ թվում «Դոգմա» ֆիլմի կերպար Լոկին, գտնում էր, որ Ծովացուլը Բուդդայի ծաղրանմանակն է, իսկ Հյուսնը՝ Հիսուս Քրիստոսի։ Բրիտանացի էսսեիստ Ջ. Բ. Փրիսթլին 1957 թ.֊ին հրատարակել է «Ծովացուլն ու Հյուսնը» հոդվածը, որտեղ քերոլյան երկու հերոսներին համարել է քաղաքական գործիչների նախակերպարներ։ Մարտին Գարդները իր «Ալիսը նշումներով» գրքում, նշում է, որ երբ Քերոլը գրքի սևագիրը տվել է նկարազարդող Ջոն Թենիելին, նա առաջարկել է նկարել կամ ծովացուլ, կամ թիթեռ և կամ բարոնետ, քանի որ երեք բառն էլ անգլերենում համապատասխանում էին բանաստեղծության հանգին։ Հենց Թենիելը և ոչ թե Քերոլն է ընտրել ծովացուլին որպես գլխավոր կերպար։


== Ծանոթագրություններ ==
Զդոլբունով

Զդոլբունով (ուկրաիներեն՝ Здолбунів), քաղաք Ուկրաինայի Ռովնոյի մարզի Զդոլբունովի շրջանում, շրջկենտրոն։ Բնակավայրը նախկինում նաև անվանվել է Դոլբունով։
Չճշտված տվյալներով Զդոլբունով քաղաքում բնակվում էր 24 417 մարդ։ Բնակավայրը զբաղեցնում է 12,49 կմ² տարածք։ Բնակչության խտությունը կազմում էր 1954,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թափադիբի (այլ կիրառումներ)

Թափադիբի, կարող է վերաբերել՝

Թափադիբի - բլուր Արարատյան դաշտում, նախկին Երևանի նահանգի Էջմիածնի գավառի Թափադիբի (այժմ՝ Հոկտեմբերյանի շրջան, Հայկավան) գյուղի մոտ
Թափադիբի - լեռ Հայկական լեռնաշխարհում, Հայկական պար լեռնահամակարգում, Գայլատու լճակի մոտակայքում
Սամոյլովկա (քաղաքատիպ ավան, Սամոյլովսկի շրջան)

Անվան այլ կիրառումների համար տե՛ս՝ ՍամոյլովկաՍամոյլովկա (ռուս.՝ Самойловка), քաղաքատիպ ավան Ռուսաստանի Սարատովի մարզի Սամոյլովսկի շրջանի կազմում։
Բնակչությունը 2010 թվականին գրանցված տվյալներով կազմում էր 7581 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժուլյեն Սերանո

Ժուլյեն Սերանո (ֆր.՝ Julien Serrano, փետրվարի 13, 1998(1998-02-13), Էքս-ան-Պրովանս), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է ձախ պաշտպանի դիրքում։


== Ակումբային կարիերա ==


=== Մոնակո ===
Սերանոն Մոնակոյի ակադեմիայի սան է։ Իր առաջին պայմանագիրը կնքեց 2017 թվականի հուլիսի 20-ին։ Իր պրոֆեսիոնալ դեբյուտը նշեց 2018 թվականի ապրիլի 21-ին՝ փոխարինելով Ժորժեին Գենգանի դեմ խաղում։ Առաջին հանդիպումը Մոնակոյի մեկնարկային կազմում անցկացրեց մայիսի 6-ին՝ Կանի դեմ խաղում։ 2018 թվականի հուլիսի 11-ին Սերանոն երկարաձգեց իր պայմանագիրը մինչև 2022 թվականը։ Օգոստոսի 4-ին նա թիմի մեկնարկային կազմում խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Մոնակոն պարտվեց 4-0 հաշվով։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 25-ի դրությամբ


== Ծանոթագրություններ ==


== Արտաքին հղումներ ==
Սերանոն transfermarkt-ում
Սերանոն soccerbase.com-ում
Սերանոն WhoScored.com կայքում
Սերանոն Մոնակոյի պաշտոնական կայքում Archived 2018-07-25 at the Wayback Machine.
Սերանոն Լիգա 1-ի պաշտոնական կայքում Archived 2018-06-20 at the Wayback Machine.
Սերանոն ՈՒԵՖԱ-ի պաշտոնական կայքում ա
Chillin

"Chillin", ամերիկացի ռեփեր Wale-ի երգը։ Այն ձայնագրված է Լեդի Գագայի մասնակցությամբ և հանդիսանում է առաջին սինգլը նրա դեբյուտային Attention: Deficit ալբոմից (Զգույշ. Դեֆիցիտ)։ Երգը պաշտոնապես թողարկվել է 2009 թվականի հուլիսի 2-ին։


== Հիթ-շքերթ ==


== Ծանոթագրություններ ==


== Արտաքին հղումներ ==
Wale : НовостиArchived 2012-09-30 at the Wayback Machine. Interscope Records
Մակունտա

Մակունտա (հուն․՝ Μακούντα), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը կազմում է 70 մարդ։ Տեղակայված է Արգակա գյուղից 2 կմ դեպի հարավ։


== Ժողովրդագրություն ==


== Ծանոթագրություններ ==
Սեքվենցիա (այլ կիրառումներ)

Սեքվենցիա (ուշ լատիներեն sequentia, < լատ sequare — հետևել), եզր, որը կարող է վերաբերել՝

Միջնադարյան կաթոլիկական մոնոդիկ երգասացություն, որ կատարվել է պատարագի ընթացքում ալելուիայից հետո (մինչև Ավետարանի ընթերցումը) որպես դրա ընդարձակում, նախապես առանց գրական տեքստի (վոկալիզ), IX դարից՝ տեքստով։ Տրիդենտյան տիեզերական ժողովի (1545—1563) վավերացրած հինգ Սեքվենցիաներից մեկը «ահեղ դատաստանի» գաղափարն արտացոլող Dies irae-ն է՝ խստաշունչ-ողբերգական բնույթի արտահայտիչ եղանակով (ժող․ ծագում ունի), որը XIX—XX դդ․ կոմպոզիտորները (դրանց թվում՝ Ա․ Խաչատրյանը իր Երկրորդ սիմֆոնիայում) օգտագործել են որպես ողբերգականի խորհրդանիշ։
Երաժշտության տեսության մեջ՝ հարաշար, որևէ մեղեդիական մոտիվի կամ ներդաշնակային դարձվածքի ճշգրիտ, նաև այս կամ այն ձևով փոփոխվող կրկնումը տարբեր աստիճանների վրա։ Երաժշտական մտքի զարգացման գործուն միջոց է․ վերընթաց Սեքվենցիան սովորաբար առաջ է բերում լարվածության աճ, վարընթաց Սեքվենցիա՝ պարպում։ Հայ ժողովրդական երգերում լայնորեն կիրառվում է գլխավորապես հանգուցալուծման նպատակով։
Երևանի կենդանաբանական այգի

Երևանի կենդանաբանական այգի, գիտահետազոտական հիմնարկ։ Հիմնադրվել է 1940 թվականին։ Տարածքը 85 000 մ² է, որից կենդանիների համար նախատեսված կառույցներինը՝ 52 000 մ²։ 

Հիմնական խնդիրներն են վայրի գենոֆոնդի պահպանումը, անազատ պայմաններում հազվագյուտ և ոչնչացող տեսակների բազմացումը, կլիմայավարժեցման մեթոդների ուսումնասիրումը, հիվանդությունների կանխարգելումը, ինչպես նաև բնապահպանական գիտելիքների տարածումը։
Կենդանաբանական այգու վանդակներում կամ ցանկապատված տարածքներում պահվում են կենդանիների և թռչունների շուրջ 183 տեսակ, որից 34-ը գրանցված են Բնության պահպանության միջազգային Կարմիր գրքում, իսկ 50-ը՝ Հայաստանի Կարմիր գրքում։
Երևանի կենդանաբանական այգու կենդանիների տեսակային և քանակական կազմը (2005)


== Պատմություն ==
Երևանի կենդանաբանական այգու ստեղծման գաղափարը կապվում է 20-րդ դարի 30-ական թվականների հետ, բայց այգու ստեղծման գաղափարն իրականանում է 1940 թվականին ՀԽՍՀ Գերագույն խորհրդի որոշմամբ։ Այսպիսով՝ 3 հեկտար տարածության վրա հիմնվում է Երևանի կենդանաբանական այգին։ Սկզբնական շրջանում կենդանաբանական այգում կար միայն 2 տասնյակ կենդանիներ ու թռչուններ, որոնք ձեռք էին բերվել Երևանում անցկացվող 12-րդ պետական կենդանաբանական ցուցահանդեսում։
1954 թվականին այգին ուներ 4 բաժին՝ սմբակավորների, գիշատիչների, թռչունների և սողունների։ 1980 թվականին Երևանի կենդանաբանական այգին արդեն ուներ 350 տեսակի կենդանի, սակայն 1990 թվականների սկզբներին այն նվազել է 90%-ով։


== Կենդանիներ ==
Ներկայումս կենդանաբանական այգում գտնվում է մոտ 2049 տեսակի կենդանի և 2749 անհատ կենդանի։ Հարավային Կովկասը և Հայաստանը ներկայացնող տեսակներ ներառում են սիրիական արջեր, բեզոարյան այծեր, հայկական մուֆլոնը և այլն։ Այլ տեղերից բերված կենդանիներից են աֆրիկյան առյուծները, վագրերը (բենգալյան և սիբիրյան ենթատեսակներ) և այլն։


== Պահպանություն ==
Քանի որ Հայաստանը կենսաբազմազանության թեժ կետ է, վայրի բնության և մշակութային արժեքների պահպանման հիմնադրամը (FPWC) վարձակալել և տնօրինել է Խոսրովի արգելոցի հարևանությամբ մոտ 839 հեկտար կառավարումը, որը մինչև վերջերս պաշտպանված չէր և վտանգված էր ապօրինի ծառահատումներից և գերարածեցումից։ Երևանի կենդանաբանական այգին համագործակցում է FPWC-ի հետ` այս տարածքները վայրի բնության վերականգնման և վայրի կենսական նշանակություն ունեցող վայրերի վերականգնման համար։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Երևանի կենդանաբանական այգին Էյ Վի Փրոդաքշն կայքում
Հենրիխ Շաբո թանգարան

Հենրիխ Շաբո թանգարան (հոլ.՝ Chabot Museum, Նիդերլանդերեն արտասանություն` [ʃaːˈbɔt myˈzeːjɵm]), թանգարան, որը նվիրված է հոլանդացի նկարիչ և քանդակագործ Հենրիխ Շաբոյին և գտնվում է Ռոտերդամում (Նիդեռլանդներ)։ Թանգարանը գտնվում է Թանգարանների այգում, շքեղ առանձնատան մեջ, Բոյմանս վան Բյոնինգենի թանգարանի և Նիդեռլանդների ճարտարապետական ինստիտուտի մոտ։


== Պատմություն ==
Թանգարանը բացվել է 1993 թվականին։
2016 թվականին Շաբո թանգարանն արժանացել է տեսողական արվեստի Հենրիխ Շաբո մրցանակին, որը հիմնվել է Փրինս Բերնհարդ մշակութային հիմնադրամի կողմից։


== Կառույց ==
Շաբո թանգարանը գտնվում է Ռոտերդամի կենտրոնում գտնվող Թանգարանների այգում, Բոյմանս վան Բյոնինգենի թանգարանի և Նիդեռլանդների ճարտարապետական ինստիտուտի միջև
: 
Թանգարանը գտնվում է շքեղ առանձնատան շենքում, որը նախագծվել է 1938 թվականին, նոր օբյեկտիվիզմի ոճով, ճարտարապետներ Գերթ Վիլեն Բաասի և Լեոնարդ Ստոկլայի կողմից։
Առանձնատունը ազգային ժառանգության կարգավիճակ է ստացել 2000 թվականից։


== Հավաքածուներ ==
Թանգարանը նվիրված է նկարիչ և քանդակագործ Հենրիխ Շաբոյին։ Թանգարանի հավաքածուի մեջ ներառված են 1920-ականներին արված աշխատանքներ, ինչպես նաև` 26 աշխատանք Երկրորդ համաշխարհային պատերազմի ժամանակաշրջանից


== Ծանոթագրություններ ==


== Արտաքին հղումներ ==
Պաշտոնական կայք
Վալկայի շրջան

Վալկայի շրջան (լատիշ․՝ Valkas novads), վարչատարածքային միավոր Լատվիայի հյուսիսային մասում, Վիձեմե պատմական մարզում։ Բաղկացած է 5 վոլոստից և Վալկա քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 10 513 մարդ։
Շրջանի մակերեսը 908 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմում էր 10 513 մարդ։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Վալկայի շրջանի պաշտոնական կայք (լատիշերեն)
Վասիլևսկոե (գյուղ, Գագարինսկի շրջան)

Անվան այլ կիրառումների համար տե՛ս՝ ՎասիլևսկոեՎասիլևսկոե (ռուս.՝ Васильевское), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այզենշտադ

Այզենշտադ (գերմ.՝ Eisenstadt, հունգ.՝ Kismarton, խորվ.՝ Željezno, լատ.՝ Castrum Ferrum), քաղաք Ավստրիայի արևելյան մասում՝ Բուրգենլանդ երկրամասում։ Այն Բուրգենլանդի վարչական կենտրոնն է։ 2007 թ.-ի տվյալներով քաղաքի բնակչությունը կազմում է 12 367 մարդ, իսկ տարածքը՝ 42,91 կմ²։


== Քույր քաղաքներ ==
 Բադ Կիսինգեն (Գերմանիա)
 Կոլմար (Ֆրանսիա)
 Լիգնանո (Իտալիա)
 Սանուկի (Ճապոնիա)
 Շոպրոն (Հունգարիա)
 Վիեննա (Ավստրիա)


== Ծանոթագրություններ ==


== Հղում ==

Պաշտոնական կայք էջ
Պինդարոս

Պինդարոս (հին հունարեն՝ Πίνδαρος, մ.թ.ա. 521-441), հին հույն բանաստեղծ, հանդիսավոր քնարերգության ամենախոշոր ներկայացուցիչը։
Ծնվել է Թեբեին մոտ գտնվող Կյունոսկեֆալես գյուղում։ Նրա մասին կենսագրական տեղեկություններ շատ քիչ են։ Ենթադրվում է, որ հայրը եղել է զինվորական, որը սիրել է երաժշտությունը։ Ապրել է արիստոկրատ ընտանիքում, որտեղ սիրվել է արվեստը։
Սկզբնական կրթությունը ստանում է Թեբեում. հայրը տեսնելով որդու ընդունակությունները՝ ուղարկում է Աթենք, որտեղ շարունակում է ուսումը և կատարելագործվում արվեստում։ Այստեղից վերադառնում է Թեբե։
Պինդարոսը սկսել է գրել 20 տարեկան հասակից։ Նա գրել է ներբողներ (օդաներ)։ Առաջին ստեղծագործությունը 10-րդ պյությական ներբողն է, որ գրել է 501 թվին։ Պինդարոսը բանաստեղծական արվեստով զբաղվում է մինչև իր կյանքի վերջը։ Նա ձեռք է բերում մեծ հանբավ, իսկ նրա 7-րդ Օլիմպիականը փորագրվում է Թեբերի տաճարում։
Պինդարոսը կյանքը մեծ մասամբ անց է կացրել Թեբեում և այդտեղից ճանապարհորդել զանազան քաղաքներ։ Իր երգերի մեջ ներբողել է թե՛ Թեբեի, թե՛ Հռոդոսի, թե՛ Կորնթոսի և թե՛ այլ քաղաքների հերոսներին, որոնք մասնակցել են հույն-պարսկական կռիվներին։ Նա եղել է Սիցիլիայում, տեսել է Էտնան և նկարագրել այն։ Մահացել է 441 թվին 80 տարեկան հասակում։


== Աղբյուրներ ==


== Արտաքին հղումներ ==
Լաքբուդաղ

Լաքբուդաղ, գյուղ Արևմտյան Հայաստանում, Էրզրումի վիլայեթի Խնուսի գավառակում։ Գտնվում էր Արածանիի ափին, Զեռնակ լեռան գեղատեսիլ ստորոտում։


== Պատմություն ==
Եղել է հայաբնակ գյուղ մինչև 1903 թվականը։ Այդ թվականին թուրքական իշխանությունը գյուղում բնակեցնում է Կոմկասից փախած չերքեզներին։ Չնայած որ չերքեզները բարյացակամ էին հայերի նկատմամբ, հայերը գյուղը լքում են և տեղափոխվում են հարևան բնակավայրեր կամ Արևելյան Հայաստան։


== Բնակչություն ==
1903 թվականին ուներ 30 տուն հայ բնակիչ։


== Պատմամշակութային կառույցներ ==
Լաքբուդաղն ուներ քարաշեն հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լյուքսեմբուրգա-բելգիական տնտեսական միություն

Բելգիա-Լյուքսեմբուրգ տնտեսական միություն, (հոլ.՝ Belgisch-Luxemburgse Economische Unie, ֆր.՝ Union économique belgo-luxembourgeoise, լյուքս.՝ Belsch-Lëtzebuerger Wirtschaftsunion, ԲԼՏՄ), տնտեսական միություն Բելգիայի և Լյուքսեմբուրգի միջև։
Միությունը ստեղծվել է 1921 թվականի հուլիսի 25-ին ստորագրված համաձայնագրով, որը ուժի մեջ է մտել 1922 թվականի դեկտեմբերի 22-ին Լյուքսեմբուրգի Պատգամավորների պալատի վավերացման պահից։ Համաձայնագիրը նախապես կնքվել է 50 տարի ժամկետով, որը լրացել է 1972 թվականին, ինչից հետո այն 10 տարով երկարացվել է նախ 1982 թվականին, ապա՝ 1992 թվականին։


== Պատմություն ==
Գերմանական մաքսային միության համեմատ ԼԲՏՄ-ն մի քանի առավելություն ունի Լյուքսեմբուրգի համար։ Բելգիան թույլատրեց փոխել մաքսային սակագները կամ կնքել առևտրային պայմանագրեր միայն Լյուքսեմբուրգի կառավարության հետ խորհրդակցելուց հետո, մինչդեռ մինչև 1918 թվականը Լյուքսեմբուրգը պետք է գնար գերմանական որոշումներով։ Լյուքսեմբուրգում սկսեցին աշխատել միայն Լյուքսեմբուրգի մաքսային գործակալները, մինչդեռ գերմանական միությունում Լյուքսեմբուրգի համապատասխան պաշտոնակաները պրուսացիներ էին։
ԼԲՏՄ-ի գործառույթը վստահվել է տնօրենների խորհրդին, որի 3 անդամներից երկուսը բելգիացի են (այդ թվում նախագահը), իսկ մեկը՝ լյուքսեմբուրգցի։ Միության բարձրագույն խորհրդի 5 անդամներից 3֊ը Բելգիայից են, երկուսը՝ Լյուքսեմբուրգից։


== Ծանոթագրություններ ==


== Արտաքին հղումներ ==
պաշտոնական կայք
Մեցկյուլա (գյուղ, Ռաիկյուլա շրջան)

Անվան այլ կիրառումների համար տե՛ս՝ ՄեցկյուլաՄեցկյուլա (էստ․՝ Metsküla), գյուղ Էստոնիայի Ռապլամաա նահանգի Ռաիկյուլա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
10-րդ Գոդ Օկտյաբրյա

10-րդ Գոդ Օկտյաբրյա (ռուս.՝ 10-й год Октября), գյուղ Ռուսաստանի Ռյազանի մարզի Միխայլովսկի շրջանի կազմում։ Բնակչությունը կազմում է 37 մարդ (2010)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուրթել Օրբելյան

Բուրթել Երկարակյաց Օրբելյան (), 14-րդ դարի հայ ռազմական և պետական գործիչ, Օրբելյան տոհմի գահերեց իշխան (1300-1349), իշխանաց-իշխան։
Էլիկում Օրբելյանի որդի Բուրթելին հաջողվել է իր գահերեցության ներքո վերամիավորել մյուս իշխանությունները և ավատատերերի տրոհված զին․ ուժերը։ Նրա օրոք Սյունիքն ապրել է տնտեսական վերելք, աշխուժացել է մշակութային կյանքը։ Մետրոպոլիտներ Հովհաննես Օրբելու և Ստեփանոս-Տարսայիճի աջակցությամբ եռանդուն շինարարական գործունեություն է ծավալել ճարտարապետ Մոմիկը։ Կառուցվել են Արենիի սուրբ Աստվածածին եկեղեցին (1321), Եղեգիսի Զորաց տաճարը (1321), Սպիտակավոր Աստվածածինը (1322), Ամաղուի Նորավանքի կրկնահարկ դամբարան եկեղեցին (1339)։ 1340-ական թվականներին Բուրթելը նշանակվել է իլխանության մայրաքաղաքներ Սուլթանիայի և Թավրիզի քաղաքագլուխ-ամիրա։ Բուրթելի մահից հետո նրա ժառանգների միջև ծագած երկպառակությունները կրկին թուլացրել են Օրբելյանների իշխանապետությունը, որից օգտվելով, Խաղբակյանները փորձել են կրկին իրենց գերիշխանությունը հաստատել Վայոց ձորում։
Եղել է Հայոց և Վրաց զորքերի սպարապետ։ Նա Վաչուտյան տոհմից Քուրդ Բ Ամբերդեցու, Զաքարյան տոհմից Շահնշահ Գ-ի, Գրիգոր Դոփյանի (Խաչենցու) հետ եղել է 14-րդ դարի առաջին կեսի քաղաքական-ռազմական կարևոր դեմքերից մեկը։


== Գրականություն ==
Գրիգոր Գրիգորյան, Սյունիքը Օրբելյանների օրոք /13-14-րդ դարեր։ Երևան, 1981 թ․։
Հայկ Խաչատրյան, Տիգրան Պետրոսյանց, Հայկազունք։ Երևան, 2002 թ., էջ 131։
Պոլիս (Կիպրոս)

Անվան այլ կիրառումների համար տե՛ս՝ Պոլիս (այլ կիրառումներ)Պոլիս (հուն․՝ Πόλη Χρυσοχούς), Կիպրոսի քաղաքներից մեկը, տեղակայված է կղզու հյուսիսարևմտյան մասում։ Գտնվում է Պաֆոսի շրջանում։ Քաղաքում կան եկեղեցիներ, քաղաքապետարան, ոստիկանության բաժանմունք, ռեստորաններ, մոտուռներ և բանկեր։


== Ժողովրդագրություն ==


== Ծանոթագրություններ ==
Սիրով և երախտագիտությամբ

Սիրով և երախտագիտությամբ, 2008 թվականին նկարահանված հայկական ֆիլմ։


== Սյուժե ==
Երեք տակառագործ եղբայրների մասին է, ովքեր տոհմաբար կրում են այս արհեստն ու նախաստեղծ են համարում դա։ Իրենց հետնորդներին փոխանցում են իրենց հորից ու պապից փոխանցված սովորույթները, ասույթները ու սրամտորեն իրենց փոքրիկ աշխարհը համարում են մեկը նրանցից, առանց որի այս մեծ աշխարհը գոյություն ունենալ չի կարող, իսկ շատ չանցած՝ խոր ողջախոհությամբ օրհնում են այս մեծ ու խորհրդավոր աշխարհը, առանց որի իրենց փոքրիկ ու հրաշալի աշխարհը ոչինչ կթվա։
Ֆիլմը գունավոր, ժապավենի երկարությունը՝ 821 մետր։


== Նկարահանող անձնակազմ ==
ռեժիսոր - Արկա Մանուկյան
սցենարիստ - Վալերի Գասպարյան
օպերատոր - Ռուդոլֆ Վաթինյան
մոնտաժ - Դավիթ Ավդալյան
երաժշտությունը - Արկա Մանուկյան
Վալ դ'Արկոմի

Վալ դ'Արկոմի (ֆր.՝ Val-d'Arcomie), համայնք Ֆրանսիայի Օվերն մարզի Կանտալ գավառում։
Բնակչությունը 2013 թվականի դրությամբ կազմում է 999 մարդ, բնակչության խտությունը` 11.58 մարդ/կմ²։ Բնակավայրը զբաղեցնում է 86.27 կմ² տարածք։
Բնակավայրը ստեղծվել է 2016 թվականի հունվարին` Լուբարես, Ֆավրոլ, Սեն Ժուստ և Սեն Մարկ համայնքների միավորման արդյունքում։


== Վարչական բաժանում ==


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կըռ գեղ

Կըռ գեղ, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն